钦定古今图书集成/明伦汇编/宫闱典/第029卷 > 《螽斯》〈小序〉
## 钦定古今图书集成/明伦汇编/宫闱典/第029卷 > 《螽斯》〈小序〉

《螽斯》，后妃子孙众多也。言若螽斯不妒忌，则子孙。

众多也

《螽斯》羽，诜诜兮。宜尔子孙振振兮。

〈朱注〉“比也。后妃不妒忌，而子孙众多，故众妾以《螽斯》之群处和集而子孙众多比之，言其有是德而宜有是福也。”　丰城朱氏曰：“《樛木》后妃不妒忌，而众妾有祝愿之诚。《螽斯》后妃不妒忌，而众妾美其子孙有众多之盛。盖正家之道，始于闺门。尊卑贵贱之分，虽不可以不严，然必上无嫉妒之心，则下无怨恨之意。和气充溢，瑞庆流衍，福履之绥，子孙之众”，自有不期然而然者矣。